CELEX: 32022D0049
Language: hu
Date: 2021-12-15 00:00:00
Title: Az Európai Parlament és a Tanács (EU) 2022/49 határozata (2021. december 15.) az Európai Unió Szolidaritási Alapjának igénybevételéről a Horvátországnak a 2020. december 28-tól kezdődő földrengésekkel kapcsolatban nyújtandó támogatás céljából

2022.1.14.   
               
               
                  HU
               
               
                  Az Európai Unió Hivatalos Lapja
               
               
                  L 9/37
               
            
         AZ EURÓPAI PARLAMENT ÉS A TANÁCS (EU) 2022/49 HATÁROZATA
         (2021. december 15.)
         az Európai Unió Szolidaritási Alapjának igénybevételéről a Horvátországnak a 2020. december 28-tól kezdődő földrengésekkel kapcsolatban nyújtandó támogatás céljából
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
         tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra (2) és különösen annak 10. pontjára,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Unió Szolidaritási Alapjának (a továbbiakban: az Alap) célja, hogy az Unió képes legyen gyors, hatékony és rugalmas módon reagálni a szükséghelyzetekre, és kifejezni szolidaritását a jelentős vagy regionális természeti katasztrófák sújtotta vagy jelentős népegészségügyi szükséghelyzetbe került régiók lakosságával.
                  
               
                     (2)
                  
                  
                     Az Alapból származó pénzügyi hozzájárulás nem haladhatja meg az (EU, Euratom) 2020/2093 tanácsi rendelet (3) 9. cikkében meghatározott felső határokat. A többéves pénzügyi keretről szóló rendelet 9. cikkének (2) és (4) bekezdésével összhangban – valamint figyelembe véve a szolidaritási és sürgősségisegély-tartalék 2021-ben történt korábbi igénybevételeit – az Alap keretében igénybe vehető maximális összeg 359 968 632 EUR, amely elegendő az e határozat szerinti igények fedezésére.
                  
               
                     (3)
                  
                  
                     Horvátország az országban 2020. december 28-án kezdődött sorozatos földrengések miatt 2021. március 18-án kérelmet nyújtott be az Alap igénybevételére.
                  
               
                     (4)
                  
                  
                     A Horvátország által benyújtott kérelem eleget tesz az Alapból származó pénzügyi hozzájárulás nyújtására vonatkozóan a 2012/2002/EK rendelet 2. és 4. cikkében megállapított feltételeknek.
                  
               
                     (5)
                  
                  
                     Az Alapot tehát a Horvátországnak nyújtandó pénzügyi hozzájárulás biztosítása érdekében igénybe kell venni.
                  
               
                     (6)
                  
                  
                     Az Alap igénybevételéhez szükséges idő minimálisra csökkentése érdekében ezt a határozatot az elfogadásának napjától kell alkalmazni,
                  
               ELFOGADTA EZT A HATÁROZATOT:
         
            1. cikk
            Az Unió 2021-es pénzügyi évre vonatkozó általános költségvetésének keretein belül az Európai Unió Szolidaritási Alapjából 319 192 359 EUR összeg igénybevételére kerül sor Horvátország javára, kötelezettségvállalási és kifizetési előirányzatok formájában, amely összeg tartalmazza a 41 325 507 EUR előleget.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2021. december 15-től kell alkalmazni.
         
         
            Kelt Strasbourgban, 2021. december 15-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               A. LOGAR
            
         
         
            (1)  HL L 311., 2002.11.14., 3. o.
         
         
            (2)  HL L 433. I, 2020.12.22., 28. o.
         
         
            (3)  A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433. I., 2020.12.22., 11. o.).